CELEX: 32021D0325
Language: et
Date: 2021-02-22 00:00:00
Title: Nõukogu rakendusotsus (EL) 2021/325, 22. veebruar 2021, millega nimetatakse ametisse Euroopa Keskpanga järelevalvenõukogu aseesimees

24.2.2021   
               
               
                  ET
               
               
                  Euroopa Liidu Teataja
               
               
                  L 64/6
               
            
         NÕUKOGU RAKENDUSOTSUS (EL) 2021/325,
         22. veebruar 2021,
         millega nimetatakse ametisse Euroopa Keskpanga järelevalvenõukogu aseesimees
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eriti selle artikli 26 lõiget 3,
         ning arvestades järgmist:
         
                     (1)
                  
                  
                     Nõukogu võttis 15. oktoobril 2013 vastu määruse (EL) nr 1024/2013, millega antakse Euroopa Keskpangale (EKP) eriülesanded seoses krediidiasutuste usaldatavusnõuete täitmise järelevalve poliitikaga.
                  
               
                     (2)
                  
                  
                     EKP-le antud ülesandeid peaks kavandama ja täitma täielikult selle järelevalvenõukogu, mis koosneb esimehest, aseesimehest, neljast EKP esindajast ja iga osaleva liikmesriigi riikliku pädeva asutuse ühest esindajast.
                  
               
                     (3)
                  
                  
                     Järelevalvenõukogu on peamine organ, kes täidab ühtse järelevalvemehhanismi raames EKP järelevalveülesandeid. Määrusega (EL) nr 1024/2013 anti seetõttu nõukogule järelevalvenõukogu esimehe ja aseesimehe ametisse nimetamise õigus.
                  
               
                     (4)
                  
                  
                     Nõukogu nimetas 4. oktoobril 2019 rakendusotsusega (EL) 2019/1671 (2) järelevalvenõukogu aseesimehe ametisse Yves MERSCHi. Järelevalvenõukogu aseesimehe ametiaeg lõppes 14. detsembril 2020.
                  
               
                     (5)
                  
                  
                     Kooskõlas määruse (EL) nr 1024/2013 artikli 26 lõikega 3 esitab EKP pärast järelevalvenõukogu ärakuulamist Euroopa Parlamendile ettepaneku, mis käsitleb järelevalvenõukogu aseesimehe ametisse nimetamist, kes valitakse EKP juhatuse liikmete hulgast. EKP esitas ettepaneku 18. detsembril 2020 ja Euroopa Parlament kiitis selle heaks 8. veebruaril 2021,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Keskpanga järelevalvenõukogu esimeheks nimetatakse viieks aastaks alates 24. veebruarist 2021 Frank ELDERSON.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 22. veebruar 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 287, 29.10.2013, lk 63.
         
            (2)  Nõukogu 4. oktoobri 2019. aasta rakendusotsus (EL) 2019/1671, millega nimetatakse ametisse Euroopa Keskpanga järelevalvenõukogu aseesimees (ELT L 256, 7.10.2019, lk 8).